钦定古今图书集成/明伦汇编/氏族典/第347卷 > 周玉
## 钦定古今图书集成/明伦汇编/氏族典/第347卷 > 周玉

按《明外史周贤传》：“贤子玉，字廷璧，当嗣指挥使。以父
死事，超二官为万全都司都指挥同知，督理屯田，进
都指挥使，充宣府游击将军。成化九年，进署都督佥
事，守宣府。寇入马营、赤城，击败之，乃予实授。寻改宣
府副总兵，进署都督同知。十九年，小王子寇宣府，玉
将二千人邀击败寇，进署右都督。余子俊筑边墙，玉”
不为力。子俊恶之，奏与宁夏神英易镇。久之，复移镇
甘肃。孝宗嗣位，实授右都督。七年病归。寻卒。谥《武僖》。